钦定古今图书集成/理学汇编/文学典/第260卷 > 《徐师曾文体明辩》 > 《说书》
## 钦定古今图书集成/理学汇编/文学典/第260卷 > 《徐师曾文体明辩》 > 《说书》

按：说书者，儒臣进讲之词也。人主好学，则观览经史，
而儒臣因说其义以进之，谓之“说书。”惟《苏文忠公集》
有《迩英进读》数条，而《文鉴》取以为说书题。及观《王十
朋集》，似稍不同，然亦不能敷陈大义。今制，经筵进讲
亦有讲章，首列训诂，次陈大义，而以规讽终焉。欲其
易晓，故篇首多用俗语，与此类所载者敻异。